CELEX: C2007/117/11
Language: sk
Date: 2007-05-26 00:00:00
Title: Vec C-126/07: Návrh na začatie prejudiciálneho konania, ktorý podal Rozhodčí soud při Hospodářské komoře České republiky a Agrární komoře České republiky (Česká republika) 26. februára 2007 – Reisebüro Bühler GmbH/Dom.info e.K., Sebastian Dieterle

26.5.2007   
            
            
               SK
            
            
               Úradný vestník Európskej únie
            
            
               C 117/8
            
         Návrh na začatie prejudiciálneho konania, ktorý podal Rozhodčí soud při Hospodářské komoře České republiky a Agrární komoře České republiky (Česká republika) 26. februára 2007 – Reisebüro Bühler GmbH/Dom.info e.K., Sebastian Dieterle
   (Vec C-126/07)
   (2007/C 117/11)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Rozhodčí soud při Hospodářské komoře České republiky a Agrární komoře České republiky
   Účastníci konania pred vnútroštátnym súdom
   
      Sťažovateľ: Reisebüro Bühler GmbH
   
      Odporca: Dom.info e.K., Sebastian Dieterle
   Prejudiciálne otázky
   
               1.
            
            
               Je rozhodcovský súd pre spory o .eu doménových menách na Rozhodcovskom súde pri Hospodárskej komore Českej republiky a Agrárnej komore Českej republiky (Český rozhodcovský súd), zriadený na základe nariadenia Komisie (ES) č. 874/2004 (1), oprávnený predložiť návrh na Súdny dvor podľa článku 234 ods. 2 ES?
            
         
               2.
            
            
               V prípade kladnej odpovede na prvú otázku:
               Môžu byť na základe oprávnenia v článku 22 ods. 5 nariadenia Komisie (ES) č. 874/2004 vydané pravidlá pre alternatívne riešenie sporu (pravidlá ADR), podľa ktorých môže odporca okrem iného požadovať nielen zamietnutie sťažnosti, ale aj žiadať o určenie, že sťažnosť bola podaná v zlom úmysle alebo predstavuje zneužitie konania [odsek B12 písm. h) pravidiel ADR]?
            
         
               3.
            
            
               V prípade zápornej odpovede na druhú otázku:
               Je Komisia Rozhodcovského súdu oprávnená na základe iných ustanovení práva Spoločenstva, prípadne na základe všeobecných právnych zásad práva Spoločenstva vyplývajúcich z ústavnej tradície členských štátov, rozhodnúť o návrhu na určenie?
            
         
      (1)  Ú. v. EÚ L 162, s. 40.